Ixef wis sin yerza tussna n tɣunba, d yiwet n tussna ikecmen di taɣult n tesnillest d tsekla. di tazwara yella-d usbadu n tɣunba d uɣanib d umeslay ɣef yiswi n tɣunba di tsekla, syin akin newwi-d awal ɣef tesleḍṭ tamesɣanibt, si tama-nniḍen, newwi-d awal ɣef tesnukyest ama di tadra-is d tbadut-is, d tlalit-is. tugniwin n uɣanib d yiwen n uferdis agejdan n tɣunba i ɣef yelḥa yixef-agi d ukatay s umata, nessaweḍ ad nessegzi tuget n tugniwin n uɣanib s tikta d yimedyaten. Seg waya, Tiɣunba d annar wessiɛen di tikta i d-yemmalen tahuski n usenfali deg yiḍrisen aladɣa seg usemres n tugniwin n uɣanib i yellan d tarrayt i yessemras umedyaz neɣ anaẓur neɣ amyaru yettaken azerrer aseklan i yimeɣri neɣ amseflid.